8.2.2023 г.
BG
Официален вестник на Европейския съюз
L 38/71
Допълнение I Отрасли на енергията от възобновяеми източници Следните отрасли на енергията от възобновяеми източници са допустими за финансовите условия, определени в настоящата отраслова договореност, при условие че тяхното въздействие се разглежда в съответствие с препоръката на Съвета на ОИСР от 2012 г. за общ подход към официално подкрепяните експортни кредити и за отчитане на еколо­ гичните и социалните аспекти (1) (впоследствие изменена от членовете на работната група на ОИСР за експортните кредити и кредитните гаранции и приета от Съвета на ОИСР): а) вятърна енергия (2); б) геотермална енергия; в) енергия от приливите и отливите и морските течения; г) енергия от морските вълни; д) осмотична енергия; е) слънчева фотоволтаична енергия; ж) слънчева термална енергия; з) океанска термална енергия; и) биоенергия: всички устойчиви видове сметищен газ, газ от пречиствателни инсталации за отпадни води, енергия от биогаз или горива от инсталации за енергия от биомаса.
„Биомаса“ е биоразградимата част от продуктите, отпадъците и остатъчните продукти от селското стопанство (включително веществата от растителен и животински произход), горското стопанство и свързаните с него отрасли, както и биоразградимата част от промишлените и битовите отпадъци; й) водна енергия; к) енергийна ефективност в проекти за енергия от възобновяеми източници.
(1) Приема се, че препоръката от 2012 г. се прилага по същия начин към проекти, които не отговарят на критериите за тези финансови условия.
(2) Максималният срок на погасяване за самоиздигащи се платформи за сондиране, използвани при инсталирането на вятърни турбини, е 12 години.